ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
தில்லியில் அனைத்து தொழிற்சாலைகளுக்கும் குழாய் வழி இயற்கை எரிவாயு இணைப்பு
தில்லியில் அனைத்து தொழிற்சாலைகளுக்கும் குழாய் வழி இயற்கை எரிவாயு இணைப்பு வழங்கப்பட்டுள்ளது.
தேசிய தலைநகர் மண்டலத்தில் காற்று மாசுவை குறைக்க, காற்றுத் தர மேலாண்மை ஆணையம் புதிதாக உருவாக்கப்பட்டது. தில்லி தலைநகர் மண்டலத்தில் உள்ள தொழிற்சாலைகள், வழக்கமான எரிபொருட்களை பயன்படுத்துவதை தவிர்த்து தூய்மையான இயற்கை எரிவாயுவுக்கு மாற காற்றுத் தர மேலாண்மை ஆணையம் நடவடிக்கை எடுத்தது.
இந்த முயற்சியில், தில்லியில் உள்ள 50 தொழிற்சாலை பகுதிகளில் உள்ள 1627 தொழிற்சாலைகள் குழாய்வழி இயற்கை எரிவாயுவுக்கு மாற அடையாளம் காணப்பட்டது. இங்கு குழாய் மூலம் இயற்கை எரிவாயு இணைப்பு வழங்க கெயில், ஐஜிஎல் மற்றும் தில்லி அரசுடன் இணைந்து நடவடிக்கை மேற்கொள்ளப்பட்டது.
தற்போது 1627 தொழிற்சாலைகளுக்கும் குழாய் வழி இயற்கை எரிவாயு இணைப்பு கொடுக்கப்பட்டுள்ளது. 1607 தொழிற்சாலைகள் இயற்கை எரிவாயுவை பயன்படுத்த தொடங்கி விட்டன. எல்பிஜி எரிபொருளை பயன்படுத்தும் மீதமுள்ள 20 தொழிற்சாலைகளும், இந்த மாத இறுதிக்குள், குழாய் வழி இயற்கை எரிவாயுவுக்கு மாறிவிடும் என எதிர்பார்க்கப்படுகிறது. இதன் மூலம் தில்லியில் உள்ள அனைத்து தொழிற்சாலைகளும் சுத்தமான எரிபொருளுக்கு மாறியுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694709
நிதி அமைச்சகம்
காப்பீட்டு இடைத்தரகு நிறுவனங்களில் 100% வெளிநாட்டு நேரடி முதலீட்டை அனுமதிக்க மத்திய பட்ஜெட்டில் திட்டம்
காப்பீட்டு இடைத்தரகு நிறுவனங்களில் 100% வெளிநாட்டு நேரடி முதலீட்டை அனுமதிக்க மத்திய பட்ஜெட்டில் உத்தேசிக்கப் பட்டுள்ளது. மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன், 2019-20 ஆம் ஆண்டுக்கான பட்ஜெட்டை இன்று நாடாளுமன்றத்தில் சமர்ப்பித்தபோது இந்த அறிவிப்பை வெளியிட்டார்.
உலக வெளிநாட்டு நேரடி முதலீடு 2018-ல் 13% குறைந்துள்ளது. முந்தைய ஆண்டில் 1.5 டிரில்லியன் அமெரிக்க டாலர்கள் என்ற நிலையில் இருந்து, 2018ல் 1.3 டிரில்லியன் அமெரிக்க டாலர்கள் என்ற அளவுக்குக் குறைந்துவிட்டது. தொடர்ந்து மூன்றாவது ஆண்டாக இது குறைந்திருக்கிறது. 2018-19ல் இந்தியாவில் வெளிநாட்டு நேரடி முதலீடு வலுவான நிலையில் இருந்தது. முந்தைய ஆண்டைவிட 6 % வளர்ச்சி கண்டு 64.375 பில்லியன் அமெரிக்க டாலர்கள் என்ற நிலையை எட்டியது.
வெளிநாட்டு நேரடி முதலீட்டுக்கு உகந்த நாடாக இந்தியாவை உருவாக்கும் வகையில், இந்த ஆதாயங்களை மேலும் பலப்படுத்துவதற்கான நடவடிக்கைகளை நிதியமைச்சர் அறிவித்தார்:
ஒரு நிறுவனத்தில் 24% என்ற கட்டாய வரம்பிலான எப்.பி.ஐ. அளவை உயர்த்துவதற்கு பட்ஜெட்டில் உத்தேசிக்கப் பட்டுள்ளது. இதுகுறித்து முடிவு செய்யும் வாய்ப்பு சம்பந்தப்பட்ட கார்ப்பரேட் நிறுவனங்களுக்கு வழங்கப்படும் என அமைச்சர் தெரிவித்தார்.
என்.ஆர்.ஐ. பிரிவு முதலீட்டுத் திட்ட வழிமுறையை வெளிநாட்டுப் பிரிவு முதலீட்டு வழிமுறையுடன் இணைக்க உத்தேசித்துள்ளதாக அமைச்சர் கூறினார். இந்தியப் பங்குகளை வாங்குவதில் வெளிநாடு வாழ் இந்தியர்களுக்கு தடைகள் இல்லாத வசதியை அளிக்க இவ்வாறு செய்யப்படுவதாக அவர் குறிப்பிட்டார்.
மத்திய அமைச்சரவை
இணைய பாதுகாப்பு தொடர்பாக இந்தியா மற்றும் வியட்நாம் இடையே கையெழுத்தான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
பிரதமர் திரு நரேந்திர மோடி அவர்கள் தலைமையிலான மத்திய அமைச்சரவை, இந்தியா மற்றும் வியட்நாம் இடையே, இணைய பாதுகாப்பு தொடர்பாக கையெழுத்தான புரிந்துணர்வு ஒப்பந்தத்துக்கு ஏற்பளித்தது. இந்திய கணிணி அவசர பாதுகாப்புக் குழு மற்றும் பொது பாதுகாப்பு, இணைய பாதுகாப்புத் துறை, வியட்நாம் இடையே 3 செப்டம்பர் 2016 அன்று ஹானோய் நகரில் கையெழுத்தானது.
இணைய குற்றங்களை கண்டுபிடிப்பது, தடுப்பது, தீர்வு காண்பது ஆகிய துறைகளில் இரு நாடுகளிடையே நெருக்கமான ஒத்துழைப்பு ஏற்படுத்த இந்த புரிந்துணர்வு ஒப்பந்தம் உதவும்.
இந்த ஒப்பந்தம் செயல்படுத்தப்படுவதால், இரு தரப்புக்கும் இணைய பாதுகாப்புத் துறையில் இந்தியா மற்றும் வியட்நாமுக்கு பெரும் பலன் ஏற்படும்.
சுகாதாரம் மற்றும் குடும்ப நலத்துறை அமைச்சகம்
கடந்த 17 நாட்களாக, இந்தியாவில் தினசரி கொவிட் பாதிப்பு 40 ஆயிரத்துக்கும் கீழ்
நாட்டில் கொவிட் சிகிச்சை பெறுபவர்களின் எண்ணிக்கை 3,32,002-ஆக உள்ளது. இது மொத்த பாதிப்பில் 3.34 சதவீதமாகக் குறைந்துள்ளது.
கடந்த 24 மணி நேரத்தில், 26,382 பேருக்கு கொவிட் பாதிப்பு ஏற்பட்டுள்ளது. அதே நேரத்தில் 33,813 பேர் குணமடைந்து வீடு திரும்பியுள்ளனர். இதன் மூலம் கொவிட் சிகிச்சை பெறுபவர்களில் 7,818 பேர் குறைந்துள்ளனர்.
நாட்டில் கடந்த 17 நாட்களாக, தினசரி பாதிப்பு 40,000-க்கும் குறைவாக உள்ளது.
குணமடைந்தவர்களின், மொத்த எண்ணிக்கை 94.5 லட்சத்தைக்  கடந்துள்ளது. குணமடைந்தோர் வீதம் 95.21 சதவீதமாக அதிகரித்துள்ளது. கடந்த 24 மணி நேரத்தில் 387 பேர் உயிரிழந்துள்ளனர்.
கடந்த 11 நாட்களாக, தினசரி உயிரிழப்பு 500-க்குக் குறைவாக உள்ளது. கடந்த 7 நாட்களாக, ஒரு மில்லியன் பேருக்கான புதிய உயிரிழப்பு குறைவாக இருக்கும் நாடுகளில் இந்தியாவும் ஒன்று.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1681003
அறிவியல் மற்றும் தொழில்நுட்பத்துறை
கோவிட்-19 பாதிப்புகள், சுயசார்பு இந்தியாவை அடைய வேண்டியதன் அவசியத்தை தெளிவாக உணர்த்தியுள்ளதாக டாக்டர் ரகுநாத் மஷேல்கர் தெரிவித்துள்ளார்
சுயசார்பு இந்தியாவை அடைவதற்காக, நாட்டிலுள்ள ஒவ்வொருவரும், நமக்கு நாமே மீண்டும் கட்டியெழுப்பவும், மீட்டெடுக்கவும், மீண்டும் கற்பனை செய்ய வேண்டியதன் அவசியத்தை கோவிட்-19 ஏற்படுத்தியுள்ளதாக பத்ம விபூஷன் டாக்டர் ரகுநாத் ஆனந்த் மஷேல்கர் தெரிவித்துள்ளார்.
அறிவியல் மற்றும் தொழிலக ஆராய்ச்சிக் கவுன்சிலின் கோடைகால ஆராய்ச்சி பயிற்சித் திட்டத்தின்கீழ், வடகிழக்கு அறிவியல் மற்றும் தொழில்நுட்ப நிறுவனம் ஏற்பாடு செய்திருந்த, “தன்னம்பிக்கையுடன் சுயசார்பு இந்தியாவை உருவாக்குவோம்“ என்ற தலைப்பில் அவர் உரையாற்றினார்.
தன்னம்பிக்கை அல்லது சுயசார்பு இந்தியா என்ற நிலையை அடைய வேண்டும் என்ற நமது குறிக்கோளில், உலகிலிருந்து நம்மை நாமே தனிமைப்படுத்திக் கொள்ளத் தேவையில்லை என்றும், சர்வதேச விநியோகச் சங்கிலியுடன் இணைந்து பணியாற்ற வேண்டும் எனவும் டாக்டர் மஷேல்கர் குறிப்பிட்டார். சுயசார்பு இந்தியாவை உருவாக்க, வாங்குதல், தயாரித்தல், தயாரிப்பை மேம்படுத்த வாங்குதல், வாங்குவதை அதிகரிக்க சிறந்தவற்றைத் தயாரித்தல், மற்றும் ஒருங்கிணைந்து தயாரித்தல்  ஆகிய அம்சங்கள், 5 தூண்களாகக் கருதப்படுகின்றன என்றார். நாட்டின் இளைஞர் சக்தி மீது அசைக்கமுடியாத நம்பிக்கை வைத்திருப்பதாகக் கூறிய அவர், அந்த இளைஞர் சக்தியை, நம்பிக்கை மற்றும் தொழில்நுட்ப பின்னணியுடன் கூர்மைப்படுத்தி, நாட்டை செழிப்புறச் செய்ய வேண்டியது அவசியம் என்றும் வலியுறுத்தினார்.
இந்தியாவில் உற்பத்தி செய்வோம் திட்டம் என்பது, உதிரிப்பாகங்களை ஒருங்கிணைப்பதாக மட்டும் அமைந்துவிடாமல், இந்தியாவிலேயே புதிய பொருட்களைக் கண்டுபிடிப்பதாகவும் அமைய வேண்டும் என டாக்டர் மஷேல்கர் தெரிவித்தார். உதிரிப்பாகங்களை இணைத்து பொருட்களைத் தயாரிப்பது வேலைவாய்ப்புகளை உருவாக்கும் என்றாலும், அது ஒரு மாற்றாக அமைந்துவிடாது என்றும், ஆராய்ச்சிப் பணிகளை தீவிரமாக மேற்கொள்வது அவசியம் என்றும் தெரிவித்தார். ஆராய்ச்சியின் முக்கியத்துவத்தை வலியுறுத்திய அவர், ஆராய்ச்சிக்காக செலவிடப்படும் பணம், அறிவாற்றலாக மாறுவதுடன், புதிய கண்டுபிடிப்புகள் அறிவாற்றலை பணமாக மாற்றும் என்பதால், நாடு வளம்பெற இரண்டையும் ஒன்றாக மேற்கொள்ள வேண்டும் என்றார். நம்மிடம் திறமையும், தொழில்நுட்பத் திறனும் இருப்பதாகக் கூறிய அவர், நமது திறமைகள் மீது நாம் நம்பிக்கை வைத்து செயல்பட வேண்டும் என்றும் தெரிவித்தார்.
சிறப்பு சேவைகள் மற்றும் கட்டுரைகள்
கோவை கரும்பு இனப்பெருக்க நிறுவனத்தில் கன்னல் விழா
இந்திய வேளாண் ஆராய்ச்சிக் கழகத்தின் ஓர் அங்கமான கோவை கரும்பு இனப்பெருக்க நிறுவனம், வரும் செப்டம்பர் 23 மற்றும் 24 ஆகிய நாட்களில் அதன் வளாகத்தில் “கன்னல் விழா” என்னும் கரும்பு விவசாயிகளுக்கான திருவிழாவை நடத்தவுள்ளது.
110- ஆண்டுகள் பழமை வாய்ந்த கரும்பு இனப்பெருக்க நிறுவனம், கரும்பு ஆராய்ச்சி மற்றும் மேம்பாட்டுச் சங்கத்துடன்  இணைந்து, தென் மாநிலங்களில் உள்ள கரும்பு விவசாயிகளுக்காக இந்த நிகழ்வினை ஏற்பாடு செய்துள்ளது.
கன்னல் விழாவின் இரண்டாம் நாளான 24.9.2022 அன்று, “கரும்பு இயந்திர மயமாக்கல்”, குறித்த பயிலரங்கம் நடைபெறுகிறது .
இப்பயிலரங்கில் சர்க்கரை ஆலைப் பணியாளர்கள், கரும்பு விவசாயிகள். இயந்திர உற்பத்தியாளர்கள் மற்றும் தொழில்முனைவோர், ட்ரோன்களின் பயன்பாடு உள்ளிட்ட இயந்திரமயமாக்கல் முயற்சிகள் குறித்த தங்களது அனுபவங்களைப் பகிர்ந்து கொள்வார்கள்.
கன்னல் விழாவின் கண்காட்சியில் , பொதுத்துறை ஆராய்ச்சி நிறுவனங்கள் , தொழில்முனைவோர், தனியார் நிறுவனங்கள் மற்றும் ஸ்டார்ட் அப் நிறுவனங்கள் என பல்வேறு துறைகளால் 30க்கும் மேற்பட்ட அரங்குகள் அமைக்கப்பட உள்ளன. புதிய கரும்பு ரகங்கள் மற்றும் கரும்பு விவசாயத்தில் சமீபத்திய தொழில்நுட்பங்கள் ஆகியவை காட்சிப்படுத்தப்படும். கரும்பு சாகுபடி குறித்த முக்கியமான தலைப்புகளில் கருத்தரங்குகள் மற்றும் விவசாயி- விஞ்ஞானி கலந்துரையாடல்களும் நடைபெறும்.
தமிழ்நாடு, கேரளா, கர்நாடகா, தெலுங்கானா, ஆந்திரா மற்றும் மகாராஷ்டிராவைச் சேர்ந்த விவசாயிகள், கிராமப்புற இளைஞர்கள், பண்ணை மகளிர், சர்க்கரை ஆலைப் பணியாளர்கள், விவசாயம் மற்றும் அதைச் சார்ந்த அரசுத் துறை அதிகாரிகள், அரசு சாரா நிறுவனங்கள், விஞ்ஞானிகள் மற்றும் மாணவர்கள் இவ்விழாவில் பங்கேற்கவுள்ளனர்.
கன்னல் விழாவில் குழுக்களாக பங்கேற்க ஆர்வமுள்ளவர்கள், sbi.canefest@icar.gov.in அல்லது sbikrishi[at]gmail[dot]com என்ற மின்னஞ்சல் முகவரியினை அணுகலாம். மேலும் விவரங்களுக்கு http://sugarcane.icar.gov.in அல்லது http://caneinfo.icar.gov.in - ஐப் பார்வையிடலாம் என ஐசிஏஆர் கரும்பு இனப்பெருக்க நிறுவனத்தின் இயக்குனர் ஜி.ஹேமபிரபா வெளியிட்ட செய்திக் குறிப்பில் தெரிவித்துள்ளார்.
வணிகம் மற்றும் தொழில்துறை அமைச்சகம்
புவியியல் குறியீட்டு சான்றிதழ் பெற்றுள்ள ஃபாசில் மாம்பழம், பஹ்ரைனுக்கு ஏற்றுமதி
இந்தியாவின் கிழக்குப் பகுதிகளிலிருந்து மத்திய கிழக்கு நாடுகளுக்கு மாம்பழங்களின் ஏற்றுமதியை ஊக்குவிப்பதற்காக மேற்கு வங்கத்தின் மால்டா மாவட்டத்தில் இருந்து பெறப்பட்ட புவியியல் குறியீட்டு அங்கீகாரம் பெற்ற ஃபாசில் மாம்பழ வகை, இன்று பஹ்ரைனுக்கு ஏற்றுமதி செய்யப்பட்டது. வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபெடாவில் பதிவு செய்யப்பட்டுள்ள கொல்கத்தாவில் உள்ள டிஎம் என்டர்பிரைசஸ் நிறுவனத்தால் பஹ்ரைனில் உள்ள அல்ஜசீரா குழுமத்திற்கு ஏற்றுமதி செய்யப்பட்டது.
புவியியல் குறியீட்டு அங்கீகாரம் பெற்ற கிர்சப்பட்டி, லக்கன்போக், ஃபாசில், தஷ்ஷரி, அமராபாலி, சௌசா, லங்டா ஆகிய மாம்பழ வகைகள் ஏற்றுமதி செய்யப்பட்டன.
பஹ்ரைனில் கடந்த ஜூன் மாதத்தில், ஒரு வார காலம் நடைபெற்ற இந்திய மாம்பழ ஊக்குவிப்பு நிகழ்ச்சியில் 16 வகையான மாம்பழங்கள் காட்சிப்படுத்தப்பட்டன.
‘பழங்களின் அரசன்' என்று இந்தியாவில் அழைக்கப்படும் மாம்பழம், பழங்கால நூல்களில் கல்பவிருட்சம் என்று குறிப்பிடப்பட்டுள்ளது. இந்தியாவின் பெரும்பாலான மாநிலங்களில் மாம்பழம் விளைகின்ற போதும், உத்தரப் பிரதேசம், பிகார், ஆந்திரப் பிரதேசம், தெலங்கானா மற்றும் கர்நாடகாவில் அதிக அளவில் உற்பத்தி செய்யப்படுகிறது. அல்போன்சா, கேசர், டோட்டாபுரி, பங்கனபள்ளி ஆகியவை இந்தியாவின் முன்னணி ஏற்றுமதி வகைகளாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734405
-----
(Visitor Counter : 231
சிறப்பு சேவைகள் மற்றும் கட்டுரைகள்
படிவம் 10ஏ தாக்கல் செய்ய 25.11.2022 வரை கால கால அவகாசம் நீட்டிப்பு
வருமான வரி சட்டத்தின் கீழ் பதிவாகியுள்ள தொண்டு நிறுவனங்கள் மற்றும் அறக்கட்டளைகளுக்கு வருமான வரி விலக்கு அளிக்கப்படுகிறது.
வருமான வரி சட்டம், 1961 பிரிவு 12 ஏபி/80ஜி/10/35 யின் கீழ் பதிவு/ அங்கீகாரம் பெறுவதில் நிதிச்சட்டம் 2020 மற்றும் 2021 புதிய நடைமுறைகளை கொண்டு வந்துள்ளது.
இந்த புதிய நடைமுறைகளின் படி, வருமான வரிச்சட்டத்தின் கீழ் ஏற்கனவே பதிவாகியுள்ள அறக்கட்டளைகள் 31-03-2022 அல்லது அதற்கு முன்பாக மின்னணு வழியே படிவம் 10ஏ கட்டாயம் தாக்கல் செய்து மறு பதிவு செய்திருக்கவேண்டும். அவ்வாறு மறுபதிவு செய்ய தவறிய அறக்கட்டளைகளுக்கு ஏற்கனவே வழங்கப்பட்டிருக்கும் வரி விலக்கு ரத்து செய்யப்படலாம்.
புதிய நடைமுறைகளுக்கு மாறுவதில் சில இடைஞ்சல்கள் காரணமாக பல அறக்கட்டளைகள் 31-03-2022 க்குள் மறுபதிவு செய்வதற்கான படிவம் 10ஏ தாக்கல் செய்ய இயலவில்லை என்று மத்திய நேரடி வரி வாரியத்தின்கவனத்திற்கு கொண்டுவரப்பட்டது. இது தொடர்பாக அறக்கட்டளைகளின் நியாயமான இன்னல்களை களையும் பொருட்டு, 01-11-2022 அன்று ம.நே.வ.வாரியம் ஒரு சுற்றறிக்கையை வெளியிட்டுள்ளது. இதன்படி படிவம் 10ஏ தாக்கல் செய்ய வசதியாக 25-11-2022 வரை கால நீட்டிப்பு செய்யப்பட்டுள்ளது.
மேற்கூறிய ம.நே.வ.வா. சுற்றறிக்கையின் படி 31-03-2022க்குள் மறுபதிவு செய்ய தவறிய அறக்கட்டளைகள் 25-11-2022 ம் தேதிக்குள் மின்னணு வழியில் படிவம் 10ஏ தாக்கல் செய்யும் அரிய வாய்ப்பை பயன்படுத்தி கொள்ளலாம். அவ்வாறு மறுபதிவு செய்துகொள்வதன் மூலம் அறக்கட்டளைகளுக்கு வழங்கப்பட்டுள்ள வரிவிலக்கு வசதியை இழக்காமல் தக்க வைத்துக்கொள்ளலாம்.
பிரதமர் அலுவலகம்
இந்தியா வந்தடைந்த பின்னர் பெங்களூருவில் உள்ள ஹெச்ஏஎல் விமான நிலையத்திற்கு வெளியே உற்சாக வரவேற்பு அளிக்கப்பட்டபோது பிரதமர் நரேந்திர மோடி ஆற்றிய உரையின் தமிழாக்கம்
பாரத் மாதா கி ஜெ, பாரத் மாதா கி ஜெ!
பாரத் மாதா கி ஜெ, பாரத் மாதா கி ஜெ!
பாரத் மாதா கி ஜெ!
இந்த முழக்கத்தை என்னுடன் எழுப்புங்கள்: ஜெய் ஜவான் - ஜெய் கிசான், ஜெய் ஜவான் - ஜெய் கிசான்,
அடுத்து, நான் இன்னும் ஒன்றைச் சொல்கிறேன். நான் ஜெய் விக்யான்  என்று சொல்வேன். நீங்கள் ஜெய் அனுசந்தன்  என்று சொல்லுங்கள். ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன்! ஜெய் ஜவான் - ஜெய் கிசான், ஜெய் ஜவான் - ஜெய் கிசான், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன்!
பெங்களூருவில் அழகான சூரிய உதயம் மற்றும் இந்த அற்புதமான காட்சியைக் காண்கிறேன். நாட்டின் விஞ்ஞானிகள் நாட்டிற்கு ஒரு பெரிய பரிசை வழங்கியபோது, அத்தகைய குறிப்பிடத்தக்க சாதனையைச் செய்தபோது, இன்று பெங்களூரில் நான் காணும் இதே காட்சியை கிரேக்கத்திலும் கண்டேன். ஜோகன்னஸ்பர்க்கிலும், உலகின் ஒவ்வொரு மூலையிலும் இதே நிலைதான். இந்திய அறிவியலில் நம்பிக்கை கொண்டவர்கள், எதிர்காலத்தைக் காணக்கூடியவர்கள் மட்டுமல்ல. மனிதநேயத்திற்காக அர்ப்பணிக்கப்பட்ட மற்றவர்களும் அத்தகைய ஆர்வமும் உற்சாகமும் நிறைந்தவர்கள் ஆவார்கள். நீங்கள் அதிகாலையில் இங்கு வந்திருக்கிறீர்கள். நான் இங்கிருந்து வெகு தொலைவில் உள்ள ஒரு வெளிநாட்டில் இருந்ததால் என்னால் இங்கு வர முடியவில்லை. எனவே, நான் இந்தியா திரும்பியதும், முதலில் பெங்களூரு சென்று அந்த விஞ்ஞானிகளுக்கு மரியாதை செலுத்த வேண்டும் என்று நினைத்தேன். விஞ்ஞானிகளுக்கு மரியாதை செலுத்திவிட்டு நான் கிளம்பிவிடுவேன். எனது பெங்களூர் பயணம் சுருக்கமான பயணம். எனவே வழக்கமான மரபுவழி முறைகளைப் பற்றி கவலைப்பட வேண்டாம் என்று முதலமைச்சர், துணை முதலமைச்சர் மற்றும் ஆளுநரிடம் கேட்டுக் கொண்டேன். நான் முறைப்படி கர்நாடகா வரும்போது, வழக்கமான நெறிமுறைகளை பின்பற்றலாம். இப்போது தேவை இல்லை என்று கூறினேன். அதற்கு அவர்கள் ஒத்துழைத்தனர். அவர்களுக்கு எனது நன்றியைத் தெரிவித்துக் கொள்கிறேன்.
நண்பர்களே,
விஞ்ஞானிகளை சந்திக்க நான் மிகவும் ஆர்வமாக இருப்பதால், இங்கு எனது நீண்ட உரையை நிகழ்த்துவதற்கான நேரம் இதுவல்ல. ஆனால் பெங்களூரு மக்கள் இன்னும் மிகுந்த உற்சாகத்துடன் இருப்பதால் நான் உங்களுக்கு நன்றி கூறுகிறேன். அதிகாலையில் இங்கு சிறு குழந்தைகளைக் கூட பார்க்க முடிகிறது. அவர்கள்தான் இந்தியாவின் எதிர்காலம். மீண்டும் என்னோடு சேர்ந்து சொல்லுங்கள்; பாரத் மாதா கி-ஜே, பாரத் மாதா கி-ஜே, பாரத் மாதா கி-ஜே, ஜெய் ஜவான்-ஜெய் கிசான், ஜெய் ஜவான்-ஜெய் கிசான், ஜெய் ஜவான்-ஜெய் கிசான். இப்போது, இதையும் சேர்த்துச் சொல்லுங்கள்: ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன், ஜெய் விக்யான் - ஜெய் அனுசந்தன்!
என் மனமார்ந்த நன்றி நண்பர்களே.
----
ANU/AP/PKV/DL
(
பாதுகாப்பு அமைச்சகம்
கடற்படை துணைத் தளபதி கென்யா பயணம்
மூன்று நாள் அரசுமுறைப் பயணமாக கடற்படை துணைத் தளபதி  வைஸ் அட்மிரல் சஞ்சய் மஹிந்த்ரு கென்யாவுக்கு சென்றுள்ளார். நேற்று  கென்யாவில் நடைபெற்ற 9-வது சர்வதேச யோகா தினக் கொண்டாட்டங்களில் அவர் பங்கேற்றார்.
கென்யாவின் பாதுகாப்புத்துறை அமைச்சரவை செயலாளர் திரு ஏடன் பேர் டூவல் கடற்படை துணைத் தளபதி திரு சஞ்சய் மஹிந்த்ரு சந்தித்துப் பேசினார். இந்த சந்திப்பின் போது, இரு நாடுகளுக்கும் இடையிலான கடல்சார் ஒத்துழைப்பு குறித்தும், இருதரப்பு பாதுகாப்பு உறவுகளை வலுப்படுத்துவதற்கான வழிகள் குறித்தும் விவாதிக்கப்பட்டது. கென்ய பாதுகாப்புப் படைகளின்  தலைமைத் தளபதி ஜெனரல் பிரான்சிஸ் ஓ ஓகோலாவையும் அவர் சந்தித்தார். இரு நாடுகளுக்கு இடையே கடல்சார் பாதுகாப்பில் ஒருங்கிணைந்த நடவடிக்கைகளை மேம்படுத்துவது மற்றும் இருநாடுகளின் கடற்படைகளுக்கு இடையிலான பரஸ்பர ஒத்துழைப்பை அதிகரிப்பது குறித்து கலந்துரையாடலின் போது விவாதிக்கப்பட்டன.
தமது கென்ய பயணத்தின் போது, மொம்பாசாவில் உள்ள மடோங்வே கடற்படைத் தளத்திற்குச் செல்லும் திரு மஹிந்த்ரு, கென்ய கடற்படைத் தலைமையகத்தில்  அந்நாட்டு கடற்படைத் தளபதியுடன் கலந்துரையாடவுள்ளார். இரு கடற்படைகளுக்கும் இடையில் நடைபெற்று வரும் கடல்சார் ஒத்துழைப்பு நடவடிக்கைகள் குறித்தும் அவர் பார்வையிடுவதுடன், ஐஎன்எஸ் சுனைனா கப்பலில் பணியில் உள்ளவர்களுடன் கலந்துரையாட உள்ளார்.
கடற்படை துணைத் தளபதியின் கென்யா பயணம், இருதரப்பு கடல்சார் பாதுகாப்பு ஒத்துழைப்பை மேலும் வலுப்படுத்தும்.
குடியரசுத் துணைத் தலைவர் செயலகம்
கார்கில் வெற்றி தினத்தை முன்னிட்டு அவையில் குடியரசு துணைத் தலைவர் வெளியிட்ட அறிக்கை
மாண்புமிகு உறுப்பினர்களே, இன்று கார்கில் வெற்றி தினத்தின் இருபத்தி நான்காவது ஆண்டு விழா. 1999-ம் ஆண்டு இதே நாளில், நமது துணிச்சலான வீரர்கள் தங்கள் அசைக்க முடியாத தைரியத்துடனும் உறுதியுடனும் கார்கிலில் நமது எல்லையிலிருந்து ஊடுருவியவர்களை விரட்டியடித்தனர்.
கார்கில் போரில் வீரமரணம் அடைந்த வீரர்களுக்கு தலைவணங்குவோம். மேலும் நமது தேசத்திற்காக உன்னதமான தியாகம் செய்ய எப்போதும் தயாராக இருக்கும் நமது படைகள் மற்றும் வீரர்களுக்கு வணக்கம்.
முன்மாதிரியான துணிச்சலை வெளிப்படுத்திய நமது வீரர்கள், கரடுமுரடான நிலப்பரப்பையும், மிகவும் மோசமான காலநிலையையும் கடந்து எதிரிகளைத் தோற்கடித்தனர். அவர்களின் வீரத்தின் கதை ஒவ்வொரு நாளும் தேச சேவையில் ஈடுபட நமக்கு ஊக்கத்தையும், உத்வேகத்தையும் அளித்து வருகிறது.
மாண்புமிகு உறுப்பினர்களே, கார்கில் வெற்றி தினத்தை கொண்டாடும் இந்த நேரத்தில் நமது துணிச்சலான வீரர்களின் உன்னதமான தியாகத்தை நினைவு கூர்வோம். பாரதத்தை எப்போதும் முதன்மையாக வைத்திருக்க நம்மை மீண்டும் அர்ப்பணிக்க இது ஒரு சந்தர்ப்பம்.
இந்த மாமன்றத்தின் சார்பிலும், என் சார்பிலும் நமது நெஞ்சார்ந்த நன்றியைத் தெரிவித்துக் கொள்வதுடன், நமது வீரர்களுக்கு ஒளிமயமான அஞ்சலியையும் தெரிவித்துக் கொள்கிறேன். நமது துணிச்சலான வீரர்களின் நினைவாக மரியாதை செலுத்தும் விதமாக உறுப்பினர்கள் தங்கள் இடங்களில் எழுந்து மவுன அஞ்சலி செலுத்துமாறு கேட்டுக்கொள்கிறேன்.
-----
ANU/PKV/KPG
(Visitor Counter : 61
மத்திய அமைச்சரவை
இந்தியா – ஐக்கிய அரபு எமிரேட்ஸ் இடையே தொழில்துறை மற்றும் மேம்படுத்தப்பட்ட தொழில்நுட்பத் துறைகளில் ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
இந்தியா – ஐக்கிய அரபு எமிரேட்ஸ் இடையே தொழில்துறை மற்றும் மேம்படுத்தப்பட்ட தொழில்நுட்பத் துறைகளில் ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது.
முதலீடுகள், தொழில்நுட்ப பரிமாற்றம், தொழில் நிறுவனங்களில் முக்கிய தொழில்நுட்பங்களைப் பயன்படுத்துதல் ஆகியவற்றின் மூலம் இரு நாடுகளின் தொழில்துறைகளை வலுப்படுத்தி மேம்படுத்துவது இந்தப் புரிந்துணர்வு ஒப்பந்தத்தின் நோக்கமாகும். இது வேலைவாய்ப்பை அதிகரிக்கவும் உதவும்.
இந்த ஒப்பந்தம் அமலாகும் போது, பரஸ்பர ஒத்துழைப்புள்ள அனைத்துத் துறைகளிலும், குறிப்பாக புதுப்பிக்கவல்ல எரிசக்தி, செயற்கை நுண்ணறிவு, தொழில் துறை சார்ந்த தொழில்நுட்பங்கள், சுகாதாரம் மற்றும் வாழ்க்கை அறிவியல் துறைகளில் ஆராய்ச்சி மற்றும் புதிய கண்டுப்பிடிப்பை அதிகரிக்க வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832176
-----
(
ஜல்சக்தி அமைச்சகம்
நாட்டில் உள்ள 123 நீர்த்தேக்கங்களின் தற்போதைய நீர் இருப்பு நிலவரம்
நாட்டில் உள்ள 123 நீர்த்தேக்கங்களின் நீர் இருப்பை மத்திய நீர் ஆணையம் வாரமொரு முறை கண்காணித்து வருகிறது. இதில் 43 நீர்த்தேக்கங்களில் 60 மெகாவாட்டுக்கும் அதிக திறனுள்ள ஹைட்ரோ மின்சக்தி உற்பத்தித் திறன் நிறுவப்பட்டுள்ளது.
இந்த 123 நீர்த்தேக்கங்களின் தற்போதைய மொத்த நீர் கொள்ளளவு 171.091 BCM ஆகும். தற்போதைய நிலவரப்படி, இந்த நீர்த்தேக்கங்களின் மொத்த நீர் இருப்பு 142.234 BCM ஆகும். இது மொத்த கொள்ளளவில் 83 சதவீதம் ஆகும்.
கடந்த ஆண்டின் இதே காலகட்டத்தில் இந்த நீர்த்தேக்கங்களின் மொத்த நீர் இருப்பு 139.647 BCM ஆகும். கடந்த 10 ஆண்டுகளின் மொத்த நீர் இருப்பு சராசரி 120.667 BCM ஆகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653373
(Visitor Counter : 77
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வணிகம் செய்வதை எளிதாக்கவும், விற்பனையாளர்கள் மூலம் பதிவு செய்யப்பட்ட வாகனங்களின் விற்பனை, வாங்குதல் ஆகியவற்றில் வெளிப்படைத்தன்மையை மேம்படுத்துவதற்கான வரைவு அறிவிக்கை
வணிகம் செய்வதை எளிதாக்கவும், விற்பனையாளர்கள் மூலம் பதிவு செய்யப்பட்ட வாகனங்களின் விற்பனை மற்றும் வாங்குதல் ஆகியவற்றில் வெளிப்படைத்தன்மையை மேம்படுத்தவும், சாலைப் போக்குவரத்து மற்றும் நெடுஞ்சாலைத்துறை அமைச்சகம், 2022 செப்டம்பர் 12 அன்று, G.S.R693 வரைவு அறிவிக்கையை வெளியிட்டுள்ளது.
இந்தியாவில், பழைய கார்கள் விற்பனை சந்தை படிப்படியாக முன்னேறி வருகிறது. அண்மைக்காலங்களில், பழைய வாகனங்களை வாங்குதல் மற்றும் விற்பனையில் ஈடுபட்டுள்ள இணைய விற்பனையாளர்களின் வருகை இந்தச் சந்தைக்கு மேலும் உத்வேகத்தை அளித்துள்ளது.
தற்போதைய சூழலில், வாகனங்களை அடுத்தடுத்த நபர்களுக்கு விற்கும்போது, மூன்றாம் நபர் ஏற்க வேண்டிய சேதப்பொறுப்புகள், கடனை திருப்பி செலுத்தாதவர்களை கண்டுபிடிப்பதில் சிரமம் போன்ற பல்வேறு பிரச்சினைகளை எதிர்கொள்ள வேண்டியுள்ளது.
சாலைப்போக்குவரத்து மற்றும் நெடுஞ்சாலைத்துறை அமைச்சகம், 1989-ஆம் ஆண்டு மோட்டார் வாகன சட்டம் அத்தியாயம் 3-ல், பழைய வாகன விற்பனைக்கு சாதகமான சூழலை உருவாக்குவதற்கான வழிமுறையை முன்மொழிந்துள்ளது.
முன்மொழியப்பட்டுள்ள விதிகளின் முக்கிய அம்சங்கள்:
1. விற்பனையாளரின் நம்பகத்தன்மையை அடையாளம் காண, பதிவு செய்யப்பட்ட வாகனங்களின் விற்பனையாளர்களுக்கான அங்கீகார சான்றிதழ் அறிமுகம்
2. பதிவு செய்த உரிமையாளருக்கும், விற்பனையாளருக்கும் இடையே வாகனத்தை கொண்டு செல்லும் அறிவிப்புக்கான நடைமுறை விரிவாக உள்ளது
3. பதிவு செய்யப்பட்ட வாகனங்களை வைத்துள்ள விற்பனையாளரின் அதிகாரம் மற்றும் பொறுப்புகள் தெளிவுப்படுத்தப்பட்டுள்ளன
4. விற்பனையாளர்கள் தங்கள் வசமுள்ள மோட்டார் வாகனங்களின் பதிவுச் சான்றிதழை புதுப்பித்தல், உடல்தகுதிச் சான்றிதழை புதுப்பித்தல், பதிவுச் சான்றிதழின் நகல், தடையில்லா சான்றிதழ், உரிமையை மாற்றுதல் ஆகியவற்றுக்கு அதிகாரம் பெற்றுள்ளார்
5. ஒழுங்குமுறை நடவடிக்கையாக, பயணத்துக்கான காரணம், ஓட்டுநர், பயண நேரம், பயண தூரம் உள்ளிட்ட விவரங்கள் அடங்கிய மின்னணு வாகன பயணப் பதிவேட்டைப் பராமரிப்பது கட்டாயமாக்கப்பட்டுள்ளது
இந்தச் சட்டங்கள், பதிவு செய்யப்பட்ட வாகனங்களின் இடைத்தரகர்கள், விற்பனையாளர்களை அங்கீகரித்து அதிகாரமளிக்க உதவுவதுடன், அத்தகைய வாகனங்களை விற்கும்போதும், வாங்கும்போதும் நடைபெறும் மோசடி குற்றங்களை தடுக்கும் என்று எதிர்பார்க்கப்படுகிறது.
இதுகுறித்து 30 நாட்களுக்குள் அனைத்து தரப்பினரிடமிருந்தும் கருத்துகள், ஆலோசனைகள் வரவேற்கப்படுகின்றன.
மத்திய அமைச்சரவை
ரயில்வே துறையில் தொழில்நுட்ப ஒத்துழைப்புக்காக இந்தியா இந்தோனேசியா இடையே புரிந்துணர்வு ஒப்பந்தம் குறித்து மத்திய அமைச்சரவையிடம் விளக்கம்
ரயில்வே துறையில் தொழில்நுட்ப ஒத்துழைப்புக்காக இந்தியாவும் இந்தோனேசியாவும் செய்துகொண்டுள்ள புரிந்துணர்வு ஒப்பந்தம் குறித்து பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில் விளக்கம் அளிக்கப்பட்டது. இந்தப் புரிந்துணர்வு ஒப்பந்தம் கடந்த 2018 மே 29ம் தேதி செய்து கொள்ளப்பட்டது.
கீழ்க்காணும் முக்கிய பகுதிகளில் கண்ணோட்டம் சார்ந்த அணுகுமுறைக்கான ஒத்துழைப்பு கட்டமைப்பை இந்த புரிந்துணர்வு ஒப்பந்தம் அளிக்கும்:
அ. அறிவாற்றல், தொழில்நுட்பம், திறன் உருவாக்கம் உள்ளிட்ட நிறுவன ஒத்துழைப்பு பரிமாற்றம்
ஆ. சுழற்சி பொருட்கள் மற்றும் சிக்னல் மற்றும் தொடர்பு அமைப்புகள் நவீனமயம்
இ. ரயில்வே செயல்பாடு, நிர்வாகம் மற்றும் வரன்முறைகள் நவீனமயம்;
ஈ. இண்டர் மாடல் போக்குவரத்து, சரக்கு போக்குவரத்து பூங்காக்கள் மற்றும் சரக்கு முனையங்கள்
உ. ரயில்பாதை, பாலங்கள், சுரங்கப்பாதை, மின்மயம் மற்றும் மின் விநியோக அமைப்புகள் உள்ளிட்ட நிலையான உள்கட்டமைப்பு கட்டுமான மற்றும் நிர்வாக தொழில்நுட்பங்கள் பரிமாற்றம்
ஊ. இருதரப்பும் கூட்டாக முடிவு செய்யும் ஒத்துழைப்புக்கான இதர பகுதிகள்
பின்னணி:
ரயில்வே துறையில் தொழில்நுட்ப ஒத்துழைப்புக்காக ரயில்வே அமைச்சகம் பல்வேறு வெளிநாட்டு அரசுகளுடனும் மற்றும் தேசிய ரயில்வேக்களுடனும் புரிந்துணர்வு ஒப்பந்தங்கள் செய்து கொண்டுள்ளது. உயர்வேக வழித்தடங்கள், தற்போதுள்ள ரயில்களின் வேகம் அதிகரிப்பு, உலகத் தரமான ரயில் நிலையங்கள், அதிக சுமை செயல்பாடுகள் மற்றும் ரயில் உள்கட்டமைப்பு நவீனமயம் உள்ளிட்ட பகுதிகள் ஒத்துழைப்புக்காக அடையாளம் காணப்பட்டுள்ளது. ரயில்வே தொழில்நுட்பத்தில் வளர்ச்சி கண்ட பகுதிகள் குறித்த தகவல் பரிமாற்றம், அறிவாற்றல் பகிர்வு, தொழில்நுட்ப விஜயங்கள், பயிற்சி மற்றும் கருத்தரங்குகள் மற்றும் பரஸ்பர ஆர்வம் கொண்ட பகுதிகளில் பயிலரங்குகள் மூலம் ஒத்துழைப்பு எட்டப்படும்.
(Visitor Counter : 112